pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผย นายกชื่นชมผลงานเยาวชนไทย ในการแข่งขันฟิสิกส์โอลิมปิกระหว่างประเทศ ครั้งที่ 53 และการแข่งขันเคมีโอลิมปิกระหว่างประเทศ ครั้งที่55
วันพฤหัสบดีที่ 27 กรกฎาคม 2566
27/07/2566
รองโฆษกรัฐบาล นางสาวรัชดาฯ เผย นายกชื่นชมผลงานเยาวชนไทย ในการแข่งขันฟิสิกส์โอลิมปิกระหว่างประเทศ ครั้งที่ 53 และการแข่งขันเคมีโอลิมปิกระหว่างประเทศ ครั้งที่55
รองโฆษกรัฐบาล นางสาวรัชดาฯ เผย นายกชื่นชมผลงานเยาวชนไทย ในการแข่งขันฟิสิกส์โอลิมปิกระหว่างประเทศ ครั้งที่ 53 (53rd International Physics Olympiad 2023) และการแข่งขันเคมีโอลิมปิกระหว่างประเทศ ครั้งที่55 (55th International Chemistry Olympiad 2023)
วันนี้ (27 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานของทีมเยาวชนไทยทําผลงานได้ยอดเยี่ยม ในรายการแข่งขันฟิสิกส์โอลิมปิกระหว่างประเทศ ครั้งที่ 53 (53rd International Physics Olympiad 2023) ระหว่างวันที่ 10 – 17 กรกฎาคม 2566 ณ กรุงโตเกียว ประเทศญี่ปุ่น ได้รับ 1 เหรียญทอง 2 เหรียญเงิน 2 เหรียญทองแดง และรายการแข่งขันเคมีโอลิมปิกระหว่างประเทศ ครั้งที่ 55 (55th International Chemistry Olympiad 2023) ระหว่างวันที่ 16 – 25 กรกฎาคม 2566 ณ เมืองซูริก สมาพันธรัฐสวิส ได้รับ 1 เหรียญทอง 2 เหรียญเงิน 1 เหรียญทองแดง
รองโฆษกประจําสํานักนายกรัฐมนตรี กล่าวว่า การแข่งขันทั้ง 2 รายการ ทีมเยาวชนไทยสามารถทําผลงานได้ยอดเยี่ยม โดยในรายการแข่งขันฟิสิกส์โอลิมปิกระหว่างประเทศ ครั้งที่ 53 ณ ประเทศญี่ปุ่น มีผู้เข้าร่วมการแข่งขัน 394 คน จาก 82 ประเทศ ซึ่งมีเยาวชนจากประเทศไทยเข้าร่วมกันแข่งขัน 5 คน และได้รับรางวัลทุกคน ได้แก่ 1. นายณัฏฐ์เดช เผด็จสุวันนุกูล ได้รับรางวัลเหรียญทอง 2. นายธนัชสรศ์ จันทร์เกษมสัตย์ ได้รับรางวัลเหรียญเงิน 3. นายภัทรพล พันธ์เลิศระพี ได้รับรางวัลเหรียญเงิน 4. นายธงไชย อาชาบุณยเสก ได้รับรางวัลเหรียญทองแดง และ 5. นายนพรุจ สอดศรี ได้รับรางวัลเหรียญทองแดง ทําให้จากการแข่งขันในรายการนี้ ทีมเยาวชนไทย ได้รับเหรียญรางวัลทั้งหมด 1 เหรียญทอง 2 เหรียญเงิน 2 เหรียญทองแดง
ในขณะที่การแข่งขันรายการ เคมีโอลิมปิกระหว่างประเทศ ครั้งที่ 55 ณ สมาพันธรัฐสวิส มีผู้เข้าร่วมการแข่งขัน 356 คน จาก 90 ประเทศ โดยมีตัวแทนทีมเยาวชนไทยเข้าร่วมกันแข่งขัน 4 คน และได้รับรางวัลทุกคนเช่นกัน ได้เเก่ 1. นายจิรโรจน์ ชวนะสุนทรพจน์ ได้รับรางวัล เหรียญทอง 2. นายคณิศร กิรติพงษ์วุฒิ ได้รับรางวัล เหรียญเงิน 3. นายพีรดนย์ แซ่จึง ได้รับรางวัล เหรียญเงิน และ 4. นางสาวอมาษญา เลี้ยงบํารุง ได้รับรางวัล เหรียญทองแดง โดยจากการแข่งขันรายการนี้ ทีมเยาวชนไทยทําผลงานไปได้ทั้งหมด 1 เหรียญทอง 2 เหรียญเงิน 1 เหรียญทองแดง
“นายกรัฐมนตรี ชื่นชมความสามารถของทีมเยาวชนไทย ที่ทําผลงานได้อย่างยอดเยี่ยม ในการแข่งขันทั้ง 2 รายการ เยาวชนไทยมีความสามารถที่หลากหลายทั้งด้านกีฬา และในด้านวิชาการ ทักษะและศักยภาพของเด็กไทยไม่แพ้ชาติใดในโลก ทั้งนี้ เชื่อมั่นว่าเยาวชนไทยจะเป็นกําลังสําคัญในการพัฒนาประเทศในอนาคต” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม เร่งเยียวยาเหยื่อโกดังพลุระเบิด นราธิวาส เสียชีวิตจ่ายเต็มที่ รายละ 200,000 บาท
วันอังคารที่ 1 สิงหาคม 2566
01/08/2566
กระทรวงยุติธรรม เร่งเยียวยาเหยื่อโกดังพลุระเบิด นราธิวาส เสียชีวิตจ่ายเต็มที่ รายละ 200,000 บาท
จากกรณี โกดังเก็บพลุ ประทัดและดอกไม้ไฟ ระเบิด  ที่ อ.สุไหงโก-ลก จ.นราธิวาส ทําให้มีผู้เสียชีวิต 12 ราย บาดเจ็บกว่าร้อยราย รวมทั้ง บ้านเรือนและทรัพย์สินได้รับความเสียหายจํานวนมาก นั้น
จากกรณี โกดังเก็บพลุ ประทัดและดอกไม้ไฟ ระเบิด ที่ อ.สุไหงโก-ลก จ.นราธิวาส ทําให้มีผู้เสียชีวิต 12 ราย บาดเจ็บกว่าร้อยราย รวมทั้ง บ้านเรือนและทรัพย์สินได้รับความเสียหายจํานวนมาก นั้น
นายธีรยุทธ แก้วสิงห์ ผู้เชี่ยวชาญเฉพาะด้านพิทักษ์สิทธิและเสรีภาพ ในฐานะโฆษกกรมคุ้มครองสิทธิและเสรีภาพ กล่าวว่า ผู้บริหารกระทรวงยุติธรรม รู้สึกสะเทือนใจกับเหตุการณ์ที่เกิดขึ้น และขอแสดงความเสียใจกับครอบครัวผู้เสียชีวิตและผู้ได้รับบาดเจ็บ รวมทั้งผู้ประสบเหตุ ที่ได้รับความเสียหายในเหตุการณ์ครั้งนี้ ผู้บริหารกระทรวงยุติธรรม ได้เร่งให้กรมคุ้มครองสิทธิและเสรีภาพให้การช่วยเหลือเยียวยาผู้เสียหายเป็นการเร่งด่วน โดยกรมฯได้ประสานงานกับนางอําไพ ชนะชัย ยุติธรรมจังหวัดนราธิวาสและเจ้าหน้าที่ยุติธรรมจังหวัด เพื่อประสานแนวทางการแจ้งสิทธิตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม (ฉบับที่ 2) พ.ศ.2559 ร่วมกับพนักงานสอบสวนสถานีตํารวจ สภ.มูโนะ อ.สุไหงโก-ลก และศูนย์ปฏิบัติการเยียวยาฯ อําเภอสุไหงโก-ลก รวมทั้งเครือข่ายศูนย์ยุติธรรมชุมชนในการให้คําปรึกษาเบื้องต้นและการให้ความช่วยเหลือด้านอื่นๆแก่ผู้เสียหายที่ได้รับผลกระทบจากเหตุการณ์พลุระเบิดครั้งนี้ด้วย
นายธีรยุทธฯ กล่าวว่า เหตุการณ์ที่เกิดครั้งนี้ นับเป็นโศกนาฏกรรม ที่เกิดความสูญเสียอย่างมาก และเป็นเหตุสะเทือนใจของสังคม กรณีของผู้เสียหายที่เสียชีวิต มีสิทธิได้รับเงินเยียวยาตามกฎหมายสูงสุด รายละ 200,000 บาท ประกอบด้วย ค่าตอบแทนเสียชีวิต ไม่เกิน 100,000 บาท ค่าจัดการศพ ไม่เกิน 20,000 บาท ค่าขาดอุปการะเลี้ยงดู ไม่เกิน 40,000 บาท และค่าตอบแทนความเสียอื่น ไม่เกิน 40,000 บาท ทั้งนี้ ขึ้นอยู่กับคณะอนุกรรมการฯจังหวัดนราธิวาส พิจารณาเป็นสําคัญ ส่วนกรณีผู้ที่ได้บาดเจ็บ มีสิทธิได้รับการเยียวยา ได้แก่ค่ารักษาพยาบาล จํานวนไม่เกิน 40,000 บาท ค่าฟื้นฟูสมรรถภาพ จํานวนไม่เกิน 20,000 บาท ค่าขาดประโยชน์ทํามาหาได้ เนื่องจากต้องพักรักษาตัว ตามค่าจ้างขั้นต่ําจังหวัดนราธิวาส (อัตราวันละ 328 บาท)ไม่เกิน 1 ปี และค่าตอบแทนความเสียอื่น ตามความรุนแรงของอาการบาดเจ็บ จํานวนไม่เกิน 50,000 บาท
นายธีรยุทธ กล่าวย้ําว่า กรณีเหตุการณ์ที่เกิดขึ้นนี้ เป็นความผิดอาญาที่ชัดเจนจากการกระทําผิดของผู้อื่น โดยที่ผู้เสียหายไม่ได้มีส่วนเกี่ยวข้องแต่อย่างใด ซึ่งคาดว่า คณะอนุกรรมการจังหวัดนราธิวาส จะสามารถประชุมพิจารณาช่วยเหลือได้อย่างรวดเร็วภายในสัปดาห์หน้านี้ ส่วนกรณีที่ได้รับบาดเจ็บอาจต้องรอการรักษาพยาบาลและเอกสารประกอบการพิจารณา ซึ่งสํานักงานยุติธรรมจังหวัดจะได้ประสานงานกับผู้เสียหายและทายาทอย่างใกล้ชิดต่อไป  ทั้งนี้ ทายาทหรือผู้เสียหาย สามารถติดต่อสอบถามเพิ่มเติมได้ที่ สํานักงานยุติธรรมจังหวัดนราธิวาส หมายเลข 0-7353-1234 หรือ สายด่วนยุติธรรม โทร 1111 กด 77 (โทรฟรี ตลอด 24ชั่วโมง)
รัฐบาลไทย-ข่าวทำเนียบรัฐบาล-รัฐบาลยินดีกรุงเทพมีนักท่องเที่ยวเยือนอันดับ 1 ของโลกปี2023 เดินหน้าสู่การท่องเที่ยวคุณภาพสูง แหล่งท่องเที่ยวที่ยั่งยืนอาเซียน
วันพฤหัสบดีที่ 3 สิงหาคม 2566
03/08/2566
รัฐบาลยินดีกรุงเทพมีนักท่องเที่ยวเยือนอันดับ 1 ของโลกปี2023 เดินหน้าสู่การท่องเที่ยวคุณภาพสูง แหล่งท่องเที่ยวที่ยั่งยืนอาเซียน
รัฐบาลยินดีกรุงเทพมีนักท่องเที่ยวเยือนอันดับ 1 ของโลกปี2023 เดินหน้าสู่การท่องเที่ยวคุณภาพสูง แหล่งท่องเที่ยวที่ยั่งยืนอาเซียน
วันที่ 3 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดืที่กรุงเทพฯ ได้รับการจัดอันดับเป็นเมืองที่มีนักท่องเที่ยวเดินทางมาเป็นอันดับ 1 ในปี 2023 จากเว็บไซต์ travelness มีชาวต่างชาติเดินทางมาทั้งสิ้น 22.78 ล้านคน โดยการท่องเที่ยวแห่งประเทศไทย เปิดเผยนับตั้งแต่วันที่ 1 ม.ค. 66 - 24 ก.ค. 66 สร้างรายได้รวม 1,125,072.88 ล้านบาท เฉพาะช่วง 24–30 กรกฎาคม 2566 มีนักท่องเที่ยวจํานวน 563,882 คน คิดเป็นจํานวนนักท่องเที่ยวต่างชาติที่เดินทางเข้าประเทศไทยเฉลี่ยวันละ 80,555 คน รวมทั้งยังมีผลสํารวจของ The Pew Research Center ของสหรัฐอเมริกา เดือนมีนาคม ที่ผ่านมา เผยอาหารไทย ได้รับการโหวตเป็นอาหารยอดฮิตอันดับ 3 อาหารเอเชืยที่ขายดีในอเมริกา ด้วยสัดส่วนร้อยละ 11 เป็นรองเพียงอาหารจีนและอาหารญี่ปุ่น ทั้งนี้ เป็นไปตามแนวทางของรัฐบาลและนายกรัฐมนตรี ในการส่งเสริมเมืองท่องเที่ยวของไทยให้เป็นแห่งท่องเที่ยวของทุกกลุ่ม ทุกเพศ ทุกวัย พร้อมชูซอฟพาวเวอร์ "อาหารไทย" ด้วยการท่องเที่ยวเชิงอาหารหรือ “Gastronomy Tourism” ให้อยู่ในกระแสนิยมทั้งในไทยและต่างประเทศ
นางสาวรัชดา ฯ เปิดเผยถึงกรมการท่องเที่ยว กระทรวงการท่องเที่ยวและกีฬา ได้รายงานความคืบหน้า การขับเคลื่อนการท่องเที่ยวไทย ตามยุทธศาสตร์ชาติ และ แผนพัฒนาการท่องเที่ยวแห่งชาติ ฉบับที่ 3 ระยะ 5 ปี (พ.ศ. 2566 – 2570) สู่การท่องเที่ยวคุณภาพสูง และให้ไทยเป็นแหล่งท่องเที่ยวที่ยั่งยืนของภูมิภาคอาเซียนว่า กรมฯได้บูรณาการทํางานร่วมกับหน่วยงานภาครัฐและเอกชนที่เกี่ยวข้อง อาทิ กรมควบคุมมลพิษ กรมควบคุมโรค กรมอนามัย กรมการพัฒนาชุมชน กรมส่งเสริมวัฒนธรรม การท่องเที่ยวแห่งประเทศไทย (ททท.) องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) สภาอุตสาหกรรมท่องเที่ยวแห่งประเทศไทย สมาคมไทยธุรกิจการท่องเที่ยว สมาคมมัคคุเทศก์อาชีพแห่งประเทศไทย และสมาคมโรงแรมไทย เป็นต้น เพื่อเสริมสร้างองค์ความรู้ ขีดความสามารถในการแข่งขัน ให้แก่ผู้ประกอบการท่องเที่ยวและองค์กรปกครองท้องถิ่นในการบริหารจัดการเมืองที่เป็นแหล่งท่องเที่ยวที่สําคัญของไทย สอดคล้องมาตรฐานเมืองท่องเที่ยวของอาเซียน เช่น มาตรฐานโรงแรมสีเขียว (ASEAN Green Hotel Standard) มาตรฐานเมืองท่องเที่ยวสะอาด (ASEAN Clean Tourist City Standard)
ซึ่งผู้ประกอบการโรงแรมในไทยให้ความสนใจ โดยปี 2566 นี้ มีผู้ประกอบการโรงแรมที่พักที่ผ่านเกณฑ์เบื้องต้นในการขอรับการตรวจประเมินมาตรฐานโรงแรมสีเขียวอาเซียน ถึง 27 แห่งจากทั่วประเทศ
"ประเทศไทยยังคงเป็นปลายทางการท่องเที่ยว ซึ่งนักท่องเที่ยวยังคงให้ความสนใจเดินทางมาท่องเที่ยวและพักผ่อน เชื่อว่าปี 2566 ทั้งปื การท่องเที่ยวไทยจะสามารถสร้างรายได้ราว 2.38 ล้านล้านบาท และมีสิทธิลุ้นจํานวนนักท่องเที่ยวต่างประเทศมาไทยไม่น้อยกว่า 25 ล้านคนตามเป้าหมาย" นางสาวรัชดา ฯ กล่าว
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ขอเชิญเข้าร่วมส่งผลงานออกแบบ Infographic สำนึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ชิงเงินรางวัลมูลค่ารวม 505,000 บาท
วันอังคารที่ 25 กรกฎาคม 2566
สํานักงานปลัดกระทรวงกลาโหม ขอเชิญเข้าร่วมส่งผลงานออกแบบ Infographic สํานึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ชิงเงินรางวัลมูลค่ารวม 505,000 บาท
...
สํานักงานปลัดกระทรวงกลาโหม ขอเชิญ ประชาชนทั่วไป / นักศึกษาระดับชั้นประถม - มัธยมศึกษา - ปวช. - ปวส. - อุดมศึกษา / ข้าราชการทหาร
เข้าร่วมส่งผลงานออกแบบ Infographic สํานึกในพระมหากรุณาธิคุณและถวายความจงรักภักดีเทิดทูนสถาบันพระมหากษัตริย์ ชิงเงินรางวัลมูลค่ารวม 505,000 บาท
ในหัวข้อ
- ความภูมิใจในพระมหากษัตริย์ไทย
- แผ่นดินทองของไทยในสมัยรัชกาลที่ ๑๐
- โครงการในพระราชดําริในบ้านฉัน
- จิตอาสาพระราชทาน
ส่งผลงานได้ตั้งแต่วันนี้ - 31 กรกฎาคม 2566
อ่านรายละเอียดการสมัครและส่งผลงานการประกวดได้ที่ http://infographiccontest.com/
ติดต่อสอบถามข้อมูลเพิ่มเติม
Line Official @infographiccontest
โทร. 095-165-1862 (คุณจุฑามาศ)
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีถวายพระพร เทศน์มงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษาฯ
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีถวายพระพร เทศน์มงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษาฯ
ปลัดกระทรวงอุตสาหกรรม ณัฐพล เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีถวายพระพร เทศน์มงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
วันที่ 29 กรกฎาคม 2566 10.00 น. ดร.ณัฐพล รังสิตพล ปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการพระราชพิธีถวายพระพร เทศน์มงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 ณ พระที่นั่งอมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-​รัฐบาลเดินหน้าซ้อมแผนเผชิญเหตุเตรียมรับมือน้ำฝน ลงพื้นที่เร่งสร้างการรับรู้สถานการณ์ เพื่อรับมือสถานการณ์อุทกภัยในช่วงฤดูฝนปีนี้
วันอังคารที่ 25 กรกฎาคม 2566
25/07/2566
​รัฐบาลเดินหน้าซ้อมแผนเผชิญเหตุเตรียมรับมือน้ําฝน ลงพื้นที่เร่งสร้างการรับรู้สถานการณ์ เพื่อรับมือสถานการณ์อุทกภัยในช่วงฤดูฝนปีนี้
​รัฐบาลเดินหน้าซ้อมแผนเผชิญเหตุเตรียมรับมือน้ําฝน ลงพื้นที่เร่งสร้างการรับรู้สถานการณ์ เพื่อรับมือสถานการณ์อุทกภัยในช่วงฤดูฝนปีนี้
วันที่ 25 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาล โดยกองอํานวยการน้ําแห่งชาติ (กอนช.) เร่งสร้างการรับรู้ติดตามสภาพอากาศและสถานการณ์น้ําอย่างต่อเนื่อง โดยเฉพาะพื้นที่   ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง และพื้นที่จุดเสี่ยงที่เคยเกิดน้ําท่วมอยู่เป็นประจําเน้นการปรับการบริหารจัดการน้ําในแหล่งเก็บกักน้ําขนาดใหญ่ ขนาดกลาง ขนาดเล็ก น้ําในลําน้ํา รวมถึงเขื่อนระบายน้ําและประตูระบายน้ํา ให้สอดคล้องกันตั้งแต่ต้นน้ําถึงปลายน้ําและอิทธิพลของการขึ้น – ลง ของน้ําทะเล โดยการเร่งระบายและพร่องน้ํารองรับสถานการณ์ฝนที่คาดว่าจะตกหนัก ติดตาม ตรวจสอบ ซ่อมแซม แนวคันบริเวณริมแม่น้ํา และเร่งกําจัดสิ่งกีดขวางทางน้ํา เตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ รวมถึงความพร้อมของระบบสื่อสารสํารอง เพื่อบูรณาการความพร้อมให้ความช่วยเหลือได้ทันที และประชาสัมพันธ์สถานการณ์น้ํา และแจ้งเตือนล่วงหน้า ให้ประชาชนที่คาดว่าจะได้รับผลกระทบ เตรียมพร้อมในการอพยพได้ทันท่วงทีหากเกิดสถานการณ์
นางสาวรัชดา กล่าวว่า รัฐบาลตระหนักถึงการเตรียมความพร้อมรับมือฤดูฝน ปี 2566 มอบหมายให้   กอนช. ลงพื้นที่สร้างการรับรู้ให้ประชาชน และซ้อมแผนเผชิญเหตุทั่วทุกภูมิภาคของประเทศไทย ซึ่งที่ผ่านมาได้มีการซ้อมแผนเผชิญเหตุ เตรียมความพร้อมในพื้นที่เสี่ยงไปแล้วที่ภาคใต้ และภาคอิสาน เน้นย้ําให้บูรณาการทํางานร่วมกันของทุกหน่วยงานที่เกี่ยวข้อง ไม่ว่าจะเป็นการฝึกเตรียมความพร้อมด้านบุคลากร ทรัพยากร สถานที่ สิ่งอํานวยสะดวกต่างๆ สําหรับพร้อมรับมือสถานการณ์อุทกภัยในช่วงฤดูฝนนี้ สามารถปฏิบัติตามมาตรการ ติดตาม ประเมิน บริหารจัดการ และคาดการณ์สถานการณ์น้ํา รวมถึงแจ้งเตือน และให้ความช่วยเหลือบรรเทาผลกระทบอย่างมีความเป็นเอกภาพ ทันต่อสถานการณ์ เกิดประโยชน์ต่อประชาชน บรรเทาความเสียหายทั้งชีวิตและทรัพย์สิน
“ในช่วงวันที่ 28 กรกฎาคม - 2 สิงหาคม 2566 คาดว่าร่องมรสุมกําลังปานกลางพาดผ่านประเทศไทย ทําให้ฝนตกหนักมากบางพื้นที่ในภาคตะวันออก และภาคใต้ฝั่งตะวันตก อาจเกิดพื้นที่เสี่ยงน้ําหลาก และพื้นที่เสี่ยงดินโคลนถล่มบริเวณต้นน้ํา และน้ําท่วมฉับพลัน รวมถึงน้ําป่าไหลหลาก ดินโคลนถล่ม ขอให้ประชาชนระมัดระวัง ติดตามข่าวสารและสถานการณ์น้ําจากหน่วยงานราชการอย่างใกล้ชิด เพื่อเป็นการเตรียมรับมือกับสถานการณ์ที่อาจเกิดขึ้น สามารถป้องกันและลดผลกระทบได้อย่างทันท่วงที” นางสาวรัชดา ย้ําเตือน
รัฐบาลไทย-ข่าวทำเนียบรัฐบาล-ศาลปกครองกลางยกฟ้อง กรณี BTSC ยื่นฟ้อง คณะกรรมการ ม.36 และ รฟม. ประเด็นการเปลี่ยนแปลงคุณสมบัติและหลักเกณฑ์การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ – มีนบุรี
วันอังคารที่ 25 กรกฎาคม 2566
ศาลปกครองกลางยกฟ้อง กรณี BTSC ยื่นฟ้อง คณะกรรมการ ม.36 และ รฟม. ประเด็นการเปลี่ยนแปลงคุณสมบัติและหลักเกณฑ์การคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ – มีนบุรี
....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้มีประกาศเชิญชวนการร่วมลงทุนระหว่างรัฐและเอกชนโครงการรถไฟฟ้าสายสีส้ม ช่วงบางขุนนนท์ – มีนบุรี (สุวินทวงศ์) ครั้งที่ 2 เมื่อวันที่ 24 พฤษภาคม 2565 ซึ่งต่อมา บริษัท ระบบขนส่งมวลชนกรุงเทพ จํากัด (มหาชน) (BTSC) ได้ยื่นฟ้อง คณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้มฯ และ รฟม. กรณีออกประกาศเชิญชวนการร่วมลงทุนโครงการรถไฟฟ้าสายสีส้มฯ ลงวันที่ 24 พฤษภาคม 2565 และเอกสารสําหรับการคัดเลือกเอกชน โดยเปลี่ยนแปลงคุณสมบัติและหลักเกณฑ์คัดเลือกเอกชนให้แตกต่างจากหลักเกณฑ์เดิม ตามประกาศเชิญชวนฯ ฉบับเดือนกรกฎาคม 2563 ซึ่งเป็นหลักเกณฑ์ที่ชอบด้วยกฎหมายและมติคณะรัฐมนตรีแล้ว อันมีลักษณะเป็นการกีดกันการแข่งขันอย่างเป็นธรรม นั้น
ในวันนี้ (25 กรกฎาคม 2566) ศาลปกครองกลางได้มีคําพิพากษายกฟ้องคดีดังกล่าว โดยศาลปกครองกลาง พิจารณาแล้ว มีความเห็นโดยสรุป ดังนี้
คณะกรรมการคัดเลือกตามมาตรา 36 ผู้ถูกฟ้องคดีที่ 1 และ รฟม. ผู้ถูกฟ้องคดีที่ 2 ใช้ดุลพินิจในการจัดทําประกาศเชิญชวนและเอกสารสําหรับการคัดเลือกเอกชนฉบับเดือนพฤษภาคม 2565 โดยคํานึงถึงความเหมาะสม ความจําเป็นแห่งกรณีเพื่อประโยชน์แห่งรัฐ ไม่มีลักษณะเป็นการกีดกันไม่ให้ผู้ถูกฟ้องคดีเข้าร่วมลงทุนในโครงการรถไฟฟ้าสายสีส้มฯ แต่อย่างใด อีกทั้งการที่ BTSC ผู้ฟ้องคดี มีหนังสือขอขยายระยะเวลาการยื่นข้อเสนอต่อผู้ถูกฟ้องคดีทั้งสอง จึงรับฟังได้ว่า BTSC เข้าใจหลักเกณฑ์การคัดเลือกเป็นอย่างดี และสามารถจัดหาเอกชนเข้าร่วมยื่นข้อเสนอได้ เอกชนที่สามารถเข้าร่วมตามประกาศเชิญชวนดังกล่าวจึงไม่ได้มีเพียงรายเดียวดังที่มีการกล่าวอ้าง อีกทั้ง การกําหนดหลักเกณฑ์การคัดเลือกเอกชนของผู้ถูกฟ้องคดีทั้งสองไม่ขัดต่อมติคณะรัฐมนตรี ประกอบกับขั้นตอนการจัดทํารายงานผลการศึกษา และการรับฟังความคิดเห็นของภาคเอกชนเป็นไปตามกฎหมายร่วมลงทุนและประกาศที่เกี่ยวข้องแล้ว ดังนั้น การจัดทําประกาศเชิญชวนและเอกสารสําหรับการคัดเลือกเอกชนฉบับเดือนพฤษภาคม 2565 จึงเป็นการดําเนินการที่ถูกต้องตามรูปแบบ และขั้นตอนที่กฎหมายกําหนด ไม่มีลักษณะประการใดที่จะเป็นการไม่ชอบด้วยกฎหมาย จึงไม่เป็นการกระทําละเมิดต่อผู้ฟ้องคดีแต่อย่างใด ศาลพิพากษายกฟ้อง
ทั้งนี้ โครงการรถไฟฟ้าสายสีส้ม ช่วงบางขุนนนท์ – มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ – ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)
รัฐบาลไทย-ข่าวทำเนียบรัฐบาล-รองโฆษกรัฐบาลเตือนประชาชน ระมัดระวังมิจชีพแอบอ้างหน่วยงานราชการหลอกลวงขอข้อมูลส่วนตัว
วันอังคารที่ 1 สิงหาคม 2566
01/08/2566
รองโฆษกรัฐบาลเตือนประชาชน ระมัดระวังมิจชีพแอบอ้างหน่วยงานราชการหลอกลวงขอข้อมูลส่วนตัว
รองโฆษกรัฐบาลเตือนประชาชน ระมัดระวังมิจชีพแอบอ้างหน่วยงานราชการหลอกลวงขอข้อมูลส่วนตัว ทําให้ถูกหลองสูญเสียเงิน แนะประชาชนสังเกตเว็บไซต์หน่วยงานรัฐบาล จะลงท้ายด้วย .go.th เท่านั้น
วันนี้ 1 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชน ระมัดระวังมิจฉาชีพแอบอ้างหน่วยงานราชการหลอกลวงขอข้อมูลส่วนตัว ทําให้ถูกหลอกสูญเสียเงิน โดยกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) หรือ ตํารวจไซเบอร์ เปิดเผยว่า จากตรวจสอบพบว่ามิจฉาชีพสร้างเพจเฟซบุ๊กหน่วยงานรัฐปลอมต่างๆ มีทั้ง 1.เพจ #ศูนย์ดํารงธรรมภาครัฐ 2.เพจศูนย์ร้องทุกข์คนไทย 3.เพจศูนย์ช่วยเหลือประชาชน 4.เพจศูนย์ดํารงธรรมเคลื่อนที่ 5.ศูนย์เพจดํารงธรรมจังหวัดต่างๆ มีการใช้ตราสัญลักษณ์ของหน่วยงานราชการโดยไม่ได้รับอนุญาต และมีการคัดลอกข้อความรูปภาพของหน่วยงานรัฐจริงมาใช้เตือนภัยประชาชน เพื่อสร้างความน่าเชื่อถือ แสร้งหวังดีประสงค์ร้ายต่อผู้เสียหาย
นางสาวรัชดา กล่าวว่า มิจฉาชีพที่สร้างเพจปลอมเหล่านี้ จะสอบถามข้อมูลของเหยื่อเกี่ยวกับการถูกหลอกลวง ความเสียหายที่เกิดขึ้น และขอหลักฐานที่เกี่ยวข้อง เช่น ข้อมูลส่วนตัว ข้อมูลทางการเงิน หลักฐานการพูดคุยกับคนร้าย หลักฐานการโอนเงิน เป็นต้น หลังจากนั้น จะให้เพิ่มเพื่อนทางแอปพลิเคชันไลน์เพื่อไปติดต่อกับทนายความปลอม ที่อ้างว่าสามารถช่วยเหลือ และติดตามเร่งรัดคดีที่ผู้เสียหายเคยตกเป็นเหยื่อได้ แต่ต้องโอนเงินค่าทนายมาให้ก่อนถึงจะได้รับความช่วยเหลือ เมื่อหลงเชื่อโอนเงินไปก็จะถูกตัดขาดการติดต่อ “ขอให้ประชาชนอย่าหลงเชื่อเด็ดขาด และระมัดระวังการเปิดเผยข้อมูลส่วนบุคคล ข้อมูลทางการเงิน ข้อมูลทางคดีผ่านสื่อสังคมออนไลน์ สําหรับช่องทางการติดต่อศูนย์ดํารงธรรม กระทรวงมหาดไทย ไม่มีไลน์ทางการ ไม่มีเพจเฟซบุ๊กแต่อย่างใด มีเพียง http://www.damrongdhama.moi.go.th สายด่วน 1567 และแอปพลิเคชัน ศูนย์ดํารงธรรม 1567 เท่านั้น หากพบเห็นช่องทางอื่นเชื่อได้ว่าเป็นมิจฉาชีพอย่างแน่นอน
ทั้งนี้ การติดต่อกับหน่วยงานของรัฐผ่านช่องทางออนไลน์ ควรตรวจสอบว่าเป็นหน่วยงานจริงหรือไม่ โดยการโทรติดต่อไปยังหน่วยงานนั้นโดยตรง แนะประชาชนขอให้ข้อสังเกตว่า หากได้รับลิงก์เว็บไซต์ที่ต้องสงสัย ขอให้ตรวจสอบชื่อเว็บไซต์ที่ลงท้ายก่อนทุกครั้ง เว็บไซต์ของหน่วยงานรัฐบาล ส่วนราชการ กระทรวง/กรม จะลงท้ายด้วย .go.th ย่อมาจาก Government of Thailand” นางสาวรัชดา ย้ํา
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ร่วมพิธีทำบุญตักบาตรถวายพระราชกุศล และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันเสาร์ที่ 29 กรกฎาคม 2566
นายชยธรรม์ พรหมศร ปลัดกระทรวงคมนาคม ร่วมพิธีทําบุญตักบาตรถวายพระราชกุศล และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว วันที่ 28 กรกฎาคม 2566
นายชยธรรม์ พรหมศร ปลัดกระทรวงคมนาคม นําคณะผู้บริหารและหัวหน้าหน่วยงานในสังกัดกระทรวงคมนาคม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในวันที่ 28 กรกฎาคม 2566 ณ ท้องสนามหลวง โดยมี พลเอก ประยุทธ์ จันทร์โอชา นายกรัฐมนตรี และภริยา เป็นประธาน และมีประธานองคมนตรีและภริยา คณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรอิสระและคู่สมรส รองนายกรัฐมนตรีและภริยา หน่วยราชการในพระองค์ คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการทหารและตํารวจ ร่วมพิธี จากนั้นได้ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน แสดงความมุ่งมั่นแน่วแน่ที่จะเป็นข้าราชการที่ดีและพลังของแผ่นดิน ปฏิบัติหน้าที่ตามรอยพระยุคลบาทในฐานะข้าของแผ่นดินให้เกิดประโยชน์สุขแก่ประชาชนและประเทศชาติสืบไป
รัฐบาลไทย-ข่าวทำเนียบรัฐบาล-รองโฆษกรัฐบาล เผย บขส. เตรียมรถวันละ 3,500 เที่ยว รองรับประชาชนเดินทางช่วงวันหยุดยาว คาดจะมีประชาชนเดินทางวันละ 3.5 หมื่นคน
วันพฤหัสบดีที่ 27 กรกฎาคม 2566
27/07/2566
รองโฆษกรัฐบาล เผย บขส. เตรียมรถวันละ 3,500 เที่ยว รองรับประชาชนเดินทางช่วงวันหยุดยาว คาดจะมีประชาชนเดินทางวันละ 3.5 หมื่นคน
รองโฆษกรัฐบาล เผย บขส. เตรียมรถวันละ 3,500 เที่ยว รองรับประชาชนเดินทางช่วงวันหยุดยาว คาดจะมีประชาชนเดินทางวันละ 3.5 หมื่นคน
วันที่ 27 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาล โดย บริษัท ขนส่ง จํากัด (บขส.) เตรียมพร้อมรถโดยสารทั้งเที่ยวปกติและรถเสริมรองรับการเดินทางของประชาชนช่วงวันหยุดยาวตั้งแต่วันที่ 28 ก.ค.-2 ส.ค.66 รวม 6 วัน คาดว่าจะมีผู้ใช้บริการเพิ่มขึ้นจากปกติประมาณ 20% เฉลี่ยวันละ 35,000 คน ใช้รถโดยสารประมาณ 3,500 เที่ยว พร้อมทั้งประสานให้ผู้ประกอบการรถร่วม บขส. นํารถโดยสารไม่ประจําทาง วิ่งเสริมในเส้นทางต่างๆ ประมาณ 200 คัน
สําหรับมาตรการด้านความปลอดภัยที่ บขส.ได้เตรียมความพร้อมของรถโดยสาร บขส. และรถร่วมฯ ก่อนการเดินทาง อาทิ 1)การตรวจเช็คสภาพของรถโดยสาร 2)ควบคุมความเร็วในการขับขี่ ไม่เกิน 90 กิโลเมตร/ชั่วโมง 3)จัดพนักงานขับรถ 2 คน ในเส้นทางที่ใช้เวลาเดินทางเกิน 4 ชั่วโมง 4)ผลตรวจแอลกอฮอล์และสารเสพติดพนักงานเป็นศูนย์ 5)มีประกันภัยทุกทีนั่ง ทั้งนี้ ผู้โดยสารสามารถสอบถามข้อมูลเพิ่มเติมหรือจองตั๋วได้ที่ บขส. คอลเซ็นเตอร์ โทร.1490 ตลอด 24 ชั่วโมง
“ปัจจุบัน บขส. จัดรถโดยสารให้บริการรวม 68 เส้นทาง ประกอบด้วย ภาคตะวันออกเฉียงเหนือและภาคตะวันออก 26 เส้นทาง (56 เที่ยววิ่ง) ภาคเหนือ 18 เส้นทาง (60 เที่ยววิ่ง) และภาคใต้ 24 เส้นทาง (43 เที่ยววิ่ง) โดยเส้นทางกรุงเทพฯ-เชียงใหม่, กรุงเทพฯ-แม่สอด, กรุงเทพ-นครพนม และกรุงเทพฯ-หาดใหญ่ เป็นเส้นทางที่มีผู้โดยสารเดินทางใช้บริการเป็นจํานวนมาก” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนคนไทย ลด ละ เลิกเหล้าเข้าพรรษา สร้างภูมิคุ้มกันร่างกายลดความเสี่ยงโรคได้กว่า 230 ชนิด แถมช่วยลดรายจ่ายครอบครัวเพิ่มเงินในกระเป๋า
วันจันทร์ที่ 31 กรกฎาคม 2566
31/07/2566
รัฐบาลเชิญชวนคนไทย ลด ละ เลิกเหล้าเข้าพรรษา สร้างภูมิคุ้มกันร่างกายลดความเสี่ยงโรคได้กว่า 230 ชนิด แถมช่วยลดรายจ่ายครอบครัวเพิ่มเงินในกระเป๋า
รัฐบาลเชิญชวนคนไทย ลด ละ เลิกเหล้าเข้าพรรษา สร้างภูมิคุ้มกันร่างกายลดความเสี่ยงโรคได้กว่า 230 ชนิด แถมช่วยลดรายจ่ายครอบครัวเพิ่มเงินในกระเป๋า
วันที่ 31 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องด้วยวันเข้าพรรษาของทุกปี เป็นวันงดดื่มสุราแห่งชาติ ซึ่งปีนี้ตรงกับวันที่ 2 ส.ค. 66 กระทรวงสาธารณสุขได้ร่วมกับหน่วยงานที่เกี่ยวข้อง ภาคประชาสังคมและเครือข่ายงดเหล้า จัดกิจกรรมเพื่อรณรงค์ให้คนไทย ลด ละ เลิกการดื่มแอลกอฮอล์ ภายใต้คําขวัญ “ไกลเหล้า ไกลโรค ไกลอุบัติเหตุ”
ในโอกาสนี้ รัฐบาลจึงขอเชิญคนไทยทุกคนร่วมลด ละ เลิก เหล้า หรือเครื่องดื่มแอลกอฮอล์ทุกชนิดตลอดเทศกาลเข้าพรรษาที่จะมาถึง ให้ช่วงเวลานี้เป็นจุดเริ่มต้นในการดูแลสุขภาพ ลดความเสี่ยงในการเกิดโรคร้ายต่างๆ ซึ่งข้อมูลจากองค์การอนามัยโลก ระบุว่าทุกปีทั่วโลกมีผู้เสียชีวิตจากพิษของเครื่องดื่มแอลกอฮอล์ ประมาณ 3 ล้านคน และเป็นสาเหตุที่ทําให้เกิดโรคมากกว่า 230 ชนิด นอกจากนี้ ยังช่วยลดโอกาสที่เกิดความสูญเสียกับครอบครัวและสังคมโดยรวมจากอุบัติเหตุ ที่นํามาซึ่งการบาดเจ็บ พิการ หรือเสียชีวิตก่อนวัยอันควรซึ่งไม่สามารถประเมินเป็นมูลค่าความเสียหายได้
น.ส.ไตรศุลี กล่าวว่า การลด ละ เลิก เครื่องดื่มแอลกอฮอล์ยังช่วยลดรายจ่ายภาคครัวเรือนได้มาก ซึ่งข้อมูลจากศูนย์วิจัยปัญหาสุรา ด้านพฤติกรรมการดื่มสุราของประชากรไทย ปี 65 ระบุว่าในช่วง 10 ปีที่ผ่านมา แนวโน้มค่าใช้จ่ายในการบริโภคเครื่องดื่มแอลกอฮอล์เพิ่มสูงขึ้นอย่างต่อเนื่อง โดยในปี 64 เหล่านักดื่มต้องเสียค่าใช้จ่ายในการดื่มเพิ่มขึ้นจากในปี 60 เกือบ 2 เท่า โดยผู้ดื่มหนักเป็นประจํา มีค่าใช้จ่ายการดื่มสุราเฉลี่ยสูงถึง 3,722 บาทต่อเดือน
ทั้งนี้ ที่ผ่านมารัฐบาลได้มีแนวนโยบายที่เกี่ยวข้องกับเครื่องดื่มแอลกอฮอล์ให้มีความสมดุลระหว่างมิติทางเศรษฐกิจ และมิติของสังคม โดยมิติทางเศรษฐกิจนั้นได้มีกฎกระทรวงที่ลดข้อจํากัดทางกฎระเบียบการอนุญาตให้ผลิตเครื่องดื่มแอลกอฮอล์ ซึ่งเริ่มมาตั้งแต่เดือนพ.ย.65 เพื่อประโยชน์ในการรักษาภูมิปัญญาท้องถิ่น และลดการผูกขาดทางการตลาด แต่ขณะเดียวกันหน่วยงานที่เกี่ยวข้องก็ได้มีการขับเคลื่อนให้มีการบังคับใช้ พ.ร.บ.ควบคุมเครื่องดื่มแอลกอฮอล์ พ.ศ. 2551 เพื่อจํากัดไม่ให้กิจกรรมที่มาจากการแข่งขันทางธุรกิจกระตุ้นให้เกิดพฤติกรรมการดื่มที่มากขึ้น
ตลอดจนขับเคลื่อนการรณรงค์เพื่อสร้างความรอบรู้ผลกระทบต่อสุขภาพที่มาจากการดื่มแอลกอฮอล์ ทั้งทางตรงและทางอ้อมให้ประชาชนอย่างรอบด้าน โดยเฉพาะเด็กและเยาวชนที่ต้องเน้นการป้องกันนักดื่มหน้าใหม่ เช่น ควบคุมจุดจําหน่าย ความหนาแน่นของร้านค้า การกําหนดโซนนิ่ง เป็นต้น
รัฐบาลไทย-ข่าวทำเนียบรัฐบาล-ปลัด ทส.  มอบหนังสืออนุญาตอยู่อาศัย – ทำกินในพื้นที่ป่าสงวนฯ จ.อุตรดิตถ์ ย้ำ 3 กติกา “ต้องไม่บุกรุกเพิ่ม ไม่เผา ช่วยเพิ่มพื้นที่สีเขียว”
วันพุธที่ 2 สิงหาคม 2566
ปลัด ทส.  มอบหนังสืออนุญาตอยู่อาศัย – ทํากินในพื้นที่ป่าสงวนฯ จ.อุตรดิตถ์ ย้ํา 3 กติกา “ต้องไม่บุกรุกเพิ่ม ไม่เผา ช่วยเพิ่มพื้นที่สีเขียว”
ปลัด ทส.  มอบหนังสืออนุญาตอยู่อาศัย – ทํากินในพื้นที่ป่าสงวนฯ จ.อุตรดิตถ์ ย้ํา 3 กติกา “ต้องไม่บุกรุกเพิ่ม ไม่เผา ช่วยเพิ่มพื้นที่สีเขียว”
ปลัด ทส. มอบหนังสืออนุญาตอยู่อาศัย – ทํากินในพื้นที่ป่าสงวนฯ จ.อุตรดิตถ์ ย้ํา 3 กติกา “ต้องไม่บุกรุกเพิ่ม ไม่เผา ช่วยเพิ่มพื้นที่สีเขียว”
วันที่ 24 กรกฎาคม 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานในพิธีมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ ตามมาตรา 16 แห่งพระราชบัญญัติป่าสงวนแห่งชาติ พ.ศ. 2507 เพื่อดําเนินโครงการจัดที่ดินทํากินให้ชุมชนตามนโยบายรัฐบาล (คทช.) โดยเป็นการอนุญาตให้เข้าทําประโยชน์ในที่ดินของรัฐในลักษณะแปลงรวม ให้แก่ประชาชน จ.อุตรดิตถ์ โดยมี นายสุรชัย อจลบุญ อธิบดีกรมป่าไม้ พร้อมด้วยคณะผู้บริหาร ทส. และตัวแทนประชาชน จ.อุตรดิตถ์ เข้าร่วม ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อม
ปกท.ทส. ได้กล่าวแสดงความยินดีกับพี่น้องประชาชนชาว จ.อุตรดิตถ์ ที่ได้รับมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ รวม 7 พื้นที่ เนื้อที่รวมประมาณ 30,711ไร่ ได้แก่ พื้นที่ป่าสงวนแห่งชาติ ป่าจริม พื้นที่ป่าสงวนแห่งชาติ ป่าห้วยช้าง และป่าปู่เจ้า พื้นที่ป่าสงวนแห่งชาติ ป่านาอิน - นายาง พื้นที่ป่าสงวนแห่งชาติ ป่าปากห้วยฉลอง และป่าห้วยสีเสียด พื้นที่ป่าสงวนแห่งชาติ ป่าห้วยเกียงพา และป่าน้ําไคร้ พื้นที่ป่าสงวนแห่งชาติ ป่าน้ําปาด พื้นที่ ต.ห้วยมุ่น อ.น้ําปาด และพื้นที่ป่าสงวนแห่งชาติ ป่าคลองตรอนฝั่งขวา สร้างความมั่นใจให้กับราษฎรในการอยู่อาศัยทํากินในพื้นที่ป่าสงวนแห่งชาติได้อย่างถูกต้องตามกฎหมาย รวม 2,958 ราย ที่จะนําไปสู่การพัฒนาสาธารณูปโภคขั้นพื้นฐาน และพัฒนาคุณภาพชีวิตให้พี่น้องประชาชนได้มีคุณภาพชีวิตที่ดีขึ้นต่อไป พร้อมย้ําเงื่อนไขการเข้าใช้ประโยชน์พื้นที่ คือ 1) ต้องไม่มีการบุกรุกพื้นที่เพิ่ม 2) ต้องไม่มีการเผา และ 3) ต้องปลูกไม้ยืนต้นเพื่อเพิ่มพื้นที่สีเขียว
ทั้งนี้ ในการดําเนินการจัดที่ดินทํากินให้ชุมชนตามนโยบายรัฐบาล (คทช.) ในส่วนของกระทรวงฯ ได้มีการอนุญาตพื้นที่ไปแล้วทั้งหมด 3,700,000 ไร่ โดยในพื้นที่ลุ่มน้ํา 3, 4, 5 ขณะนี้อยู่ระหว่างการออกหนังสือรับรองการทําประโยชน์ ซึ่งคาดว่าจะแล้วเสร็จภายในปีนี้ ส่วนพื้นที่ลุ่มน้ํา 1, 2 ที่ประสบความสําเร็จเต็มพื้นที่แล้ว ได้แก่ อําเภอแม่แจ่ม จ.เชียงใหม่ และ อําเภอนาแห้ว จ.เลย และอยู่ระหว่างดําเนินการทุกอําเภอใน จ.น่าน ซึ่งเป็นไปตามเป้าหมายที่กําหนดไว้
รัฐบาลไทย-ข่าวทำเนียบรัฐบาล-ปลื้ม! WHO ชื่นชมมาตรการ "ผู้ก่อการดี" ช่วยลดอัตราการจมน้ำของเด็กไทยได้ถึง 33.5%
วันพฤหัสบดีที่ 3 สิงหาคม 2566
ปลื้ม! WHO ชื่นชมมาตรการ "ผู้ก่อการดี" ช่วยลดอัตราการจมน้ําของเด็กไทยได้ถึง 33.5%
.....
องค์การอนามัยโลก (WHO) ชื่นชมมาตรการ “ผู้ก่อการดี” (MERIT MAKER) เพื่อแก้ไขปัญหาเด็กจมน้ําในประเทศไทย ภายใต้แนวคิด “Do one thing - Improve one thing - Add one thing” หรือ “เริ่มทํา - ทําต่อ - ต่อขยาย...คนไทยไม่จมน้ํา” ซึ่งเป็นโครงการที่กระทรวงสาธารณสุขได้ริเริ่มดําเนินการมาตั้งแต่ปี 2558 และปรับปรุงให้เข้ากับบริบทและสถานการณ์ที่เปลี่ยนแปลงไป เน้นการมีส่วนร่วมของชุมชน และใช้ประโยชน์จากทรัพยากรในท้องถิ่น เพื่อให้เกิดประสิทธิภาพสูงสุด ซึ่งระหว่างปี 2557 – 2563 ช่วยลดอัตราการจมน้ําของเด็กไทยได้ถึง 33.5% สะท้อนถึงความสามารถดําเนินการป้องกันการจมน้ําในระดับชาติได้
.
โครงการฯ นี้ ยังได้รับความร่วมมือจากหน่วยงานภาครัฐหลายหน่วยงานในการจัดทําระบบและเครือข่ายการป้องกันการจมน้ําในระดับประเทศอย่างครอบคลุม ทําให้ในช่วงระยะเวลา 6 ปี (ปี 2558 - 2564) เกิดทีมผู้ก่อการดี 4,931 ทีม ครอบคลุม 746 อําเภอใน 76 จังหวัด
.
นอกจากนี้ ประชาชนในพื้นที่ยังได้รับประโยชน์โดยตรง ได้แก่ เด็ก 998,587 คน ได้เรียนว่ายน้ํา ซึ่งเป็นทักษะที่จําเป็นในการเอาชีวิตรอด ประชาชน 74,886 คน ได้รับการฝึกทักษะการช่วยฟื้นคืนชีพ (CPR) ซึ่งมีประโยชน์ต่อการช่วยคนที่หัวใจหยุดเต้น ทั้งจากการจมน้ําและจากสาเหตุอื่น ๆ
.
อ่านเพิ่มเติม คลิก >>https://www.thaigov.go.th/news/contents/details/70761
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Transport Co., Ltd. to add extra intercity buses to accommodate travelers during long holidays
วันพฤหัสบดีที่ 27 กรกฎาคม 2566
Transport Co., Ltd. to add extra intercity buses to accommodate travelers during long holidays
Transport Co., Ltd. to add extra intercity buses to accommodate travelers during long holidays
July 27, 2023, Deputy Government Spokesperson Ratchada Thanadirek disclosed that the Transport Co., Ltd. has prepared extra buses to accommodate people’s travel during the long holiday period of July 28 – August 2, 2023 (6 days), as the number of bus passengers is expected to increase by 20% from normal operation day to an approx. number of 35,000 passengers per day or 3,500 trips. Bus operators will add 200 extra buses to provide services on various routes across the country.
In terms of safety measures, the Transport Co., Ltd. will ensurethe followings: 1) bus checkup prior to operation; 2) speed control at not over 90km/h.; 3) two bus drivers for 4-hour routes and longer; 4) zero alcohol and drug test results for bus drivers; and 5) insurance coverage to all passengers. Further information may be acquired or reservation can be made 24/7 at the Transport Co., Ltd. call center: 1490.
At present, the Transport Co., Ltd. provides bus services in 68 routes across the country (Northeast and East: 26 routes, 56 trips; North: 18 routes, 60 trips; and South: 24 routes, 43 trips). The most crowded routes are Bangkok - Chiang Mai; Bangkok – Mae Sot; Bangkok – Nakhon Phanom; and Bangkok – Hat Yai.
รัฐบาลไทย-ข่าวทำเนียบรัฐบาล-บขส. เผยตัวเลขการเดินทางช่วงวันหยุดยาว 6 วัน (28 ก.ค. - 2 ส.ค. 66) จัดรถโดยสารรองรับการเดินทางกว่า 39,425 เที่ยว รองรับประชาชนเดินทางกว่า 4.6 แสนคน ไร้ปัญหาตกค้าง ไร้อุบัติเหตุ
วันพฤหัสบดีที่ 3 สิงหาคม 2566
บขส. เผยตัวเลขการเดินทางช่วงวันหยุดยาว 6 วัน (28 ก.ค. - 2 ส.ค. 66) จัดรถโดยสารรองรับการเดินทางกว่า 39,425 เที่ยว รองรับประชาชนเดินทางกว่า 4.6 แสนคน ไร้ปัญหาตกค้าง ไร้อุบัติเหตุ
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงวันหยุดยาว เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว วันอาสาฬหบูชา และวันเข้าพรรษา ช่วงท้ายเดือนกรกฎาคมต่อเนื่องต้นเดือนสิงหาคม รวม 6 วัน (ระหว่างวันที่ 28 ก.ค. -  2 ส.ค. 66) บขส.ได้จัดรถโดยสาร (รถ บขส. รถร่วม รถตู้) อํานวยความสะดวกผู้โดยสารเดินทางกลับภูมิลําเนาและท่องเที่ยว ในเที่ยวไป จํานวน 19,262 เที่ยว รองรับผู้โดยสาร จํานวน 224,603 คน ส่วนเที่ยวกลับ ได้จัดรถโดยสาร จํานวน 20,163 เที่ยว รองรับผู้โดยสาร จํานวน 239,656 คน รวมเที่ยววิ่งไป-กลับ จํานวน 39,425 เที่ยว รองรับผู้โดยสาร จํานวน 464,259 คน ทั้งนี้ ในการเดินทางพบว่าผู้โดยสารเดินทางออกจากกรุงเทพฯ ในวันที่ 28 ก.ค. 2566 มากที่สุด จํานวน 58,889 คน  ใช้รถโดยสาร จํานวน 4,011 เที่ยว ส่วนการเดินทางในเที่ยวกลับ พบว่า ในวันที่ 1 ส.ค. 2566 มีผู้โดยสารเดินทางกลับเข้ากรุงเทพฯ มากที่สุด จํานวน 44,399 คนใช้รถโดยสาร จํานวน 3,185 เที่ยว
อย่างไรก็ดี ในช่วงวันหยุดที่ผ่านมา บขส. ขอขอบคุณทุกหน่วยงานที่เกี่ยวข้องที่ได้บูรณาการร่วมกันในการอํานวยความสะดวกและปลอดภัย ตามนโยบายกระทรวงคมนาคม ส่งผลให้การเดินทางของประชาชนเป็นไปด้วยความเรียบร้อย และในช่วงวันหยุดดังกล่าว บขส. สามารถจัดการเดินรถได้อย่างเพียงพอ ไม่มีปัญหาผู้โดยสารตกค้างและอุบัติเหตุรถโดยสาร บขส. เป็นศูนย์
ทั้งนี้ ผู้โดยสารที่ประสงค์เดินทางกับ บขส. สามารถติดต่อซื้อตั๋วโดยสารที่ ตัวแทนจําหน่ายตั๋ว และช่องจําหน่ายตั๋วของ บขส. ทั่วประเทศ หรือซื้อตั๋วผ่านช่องทางออนไลน์ Application : E-ticket Website บขส. : https://tcl99web.transport.co.th และพิเศษสําหรับสมาชิก บขส. Card ที่ซื้อตั๋วผ่านช่องทางออนไลน์ เดินทางในวันที่  3 – 9 สิงหาคม 2566 จะได้รับส่วนลดค่าโดยสาร 10% (ไม่รวมค่าธรรมเนียม) และรับคะแนนสะสมเพิ่มคูณ 2 โดยเงื่อนไขเป็นไปตามที่บริษัทฯ กําหนด สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร 0 2537 8737 สายด่วน โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ย้ำ! แอปฯ ThaID ไม่มีนโยบายส่ง SMS ไปให้ ปชช. ขอให้ ปชช. ระมัดระวังแอปฯ ปลอม
วันพฤหัสบดีที่ 3 สิงหาคม 2566
ย้ํา! แอปฯ ThaID ไม่มีนโยบายส่ง SMS ไปให้ ปชช. ขอให้ ปชช. ระมัดระวังแอปฯ ปลอม
.....
กรมการปกครองเผยกรณีประชาชนได้รับ SMS แจ้งข้อความว่า “ThaiID อัปเดตข้อมูลเรียบร้อยแล้วโปรดยืนยันตัวตนของคุณ” พร้อมแนบลิงก์มากับข้อความ หากผู้ใดกดลิงก์ดังกล่าว ก็จะเป็นการให้เพิ่มเพื่อนทางแอปพลิเคชันไลน์
.
ขอย้ําว่านั่นเป็นแอปพลิเคชันไลน์ปลอมในชื่อ “Thai ID” ทั้งนี้ ขอแจ้งให้ประชาชน “ทราบ/ปฏิบัติ” ดังนี้
.
>> หน่วยงานไม่มีช่องทางไลน์ในการติดต่อกับประชาชน
>> ไม่มีนโยบายส่ง SMS ไปยังประชาชน
>> ไม่กดลิงก์ที่เเนบมากับ SMS หรือกดลิงก์ติดตั้งแอปพลิเคชันต่าง ๆ
>> ให้ดาวน์โหลดแอป “ThaID” (ไทยดี) ผ่านการติดตั้งทาง App Store หรือ Play Store เท่านั้น
.
ดังนั้น ขอให้ประชาชนอย่าหลงเชื่อและขอความร่วมมือ “ไม่ส่งต่อ ไม่แชร์ข้อมูลผิดๆ“ ในช่องทางสื่อสังคมออนไลน์ต่าง ๆ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บรรยากาศการเดินทางก่อนวันหยุดยาว 6  วัน คึกคัก บขส. อำนวยความสะดวกประชาชนเดินทางกลับภูมิลำเนากว่า 5 หมื่นคน คาดวันนี้ (28 ก.ค. 66) มีประชาชนเดินทางกว่า 4 หมื่นคน
วันศุกร์ที่ 28 กรกฎาคม 2566
บรรยากาศการเดินทางก่อนวันหยุดยาว 6  วัน คึกคัก บขส. อํานวยความสะดวกประชาชนเดินทางกลับภูมิลําเนากว่า 5 หมื่นคน คาดวันนี้ (28 ก.ค. 66) มีประชาชนเดินทางกว่า 4 หมื่นคน
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เมื่อวานนี้ (27 ก.ค. 66) เป็นวันสุดท้ายของการทํางานก่อนวันหยุดยาว ตั้งแต่วันที่ 28 กรกฎาคม - 2 สิงหาคม 2566 รวม 6 วัน บขส. ได้จัดรถโดยสาร (รถ บขส., รถร่วม, รถตู้) อํานวยความสะดวกประชาชน(เที่ยวไป-เที่ยวกลับ) รวม 6,788 เที่ยว ให้บริการผู้โดยสาร รวม 101,959 คน แบ่งเป็นการเดินทางในเที่ยวไป จัดรถโดยสาร จํานวน 3,692 เที่ยว ผู้โดยสาร 59,254 คน ส่วนเที่ยวกลับ จัดรถโดยสารจํานวน 3,096 เที่ยว ผู้โดยสาร 42,705 คน ทั้งนี้พบว่า จํานวนผู้ใช้บริการมีจํานวนสูงกว่าที่ได้คาดการณ์ไว้ แต่ บขส. สามารถบริหารจัดการเดินรถ นํารถโดยสารไม่ประจําทาง (รถทะเบียน 30) มาวิ่งเสริมในเส้นทางต่างๆ และสามารถระบายผู้โดยสารในเส้นทางสายยาวได้หมดก่อนเวลา 22.00 น.
กรรมการผู้จัดการใหญ่ บขส. กล่าวด้วยว่า จากการลงพื้นที่ตรวจความเรียบร้อยในการอํานวยความสะดวกประชาชนเดินทาง ณ สถานีขนส่งผู้โดยสารกรุงเทพ (จตุจักร) เมื่อคืนนี้พบว่า การอํานวยความสะดวกประชาชนเดินทางกลับภูมิลําเนาด้วยรถโดยสารของ บขส. และรถร่วมฯ เป็นไปด้วยความเรียบร้อย  โดยเส้นทางกรุงเทพฯ - เชียงราย , กรุงเทพฯ - เชียงใหม่, กรุงเทพ - นครพนม , กรุงเทพฯ-หนองคาย และกรุงเทพฯ - นครราชสีมา มีผู้โดยสารเดินทางเป็นจํานวนมาก ส่วนวันนี้ (28 กค.66 ) คาดการณ์จะมีผู้โดยสารเดินทางไม่ต่ํากว่า 40,000 คน ซึ่ง บขส. จัดรถโดยสาร (รถ บขส., รถร่วม, รถตู้)  กว่า 3,500 เที่ยว มั่นใจว่าเพียงพอ ไม่มีผู้โดยสารตกค้าง
อย่างไรก็ดี เพื่อความสะดวก และรวดเร็ว ลดความแออัดในการเข้าใช้สถานีขนส่งผู้โดยสารฯ ขอให้ผู้ใช้บริการวางแผนการเดินทาง และเผื่อเวลาเดินทางมาขึ้นรถโดยสารที่สถานีขนส่งฯ ด้วย
สําหรับผู้โดยสารที่ประสงค์เดินทางกับ บขส. สามารถติดต่อซื้อตั๋วโดยสารที่ ตัวแทนจําหน่ายตั๋ว และช่องจําหน่ายตั๋วของ บขส. ทั่วประเทศ หรือซื้อตั๋วผ่านช่องทางออนไลน์ Application : E-ticket, Website บขส. : https://tcl99web.transport.co.th และพิเศษสําหรับสมาชิก บขส. Card ที่ซื้อตั๋วผ่านช่องทางออนไลน์ เดินทางในวันที่ 3 – 9 สิงหาคม 2566 จะได้รับส่วนลดค่าโดยสาร 10% (ไม่รวมค่าธรรมเนียม) และรับคะแนนสะสมเพิ่มคูณ 2 โดยเงื่อนไขเป็นไปตามที่ บขส. กําหนด สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร 02-537-8737  ,สายด่วน โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-คำถวายพระพรชัยมงคล เนื่องในโอกาสจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
วันเสาร์ที่ 29 กรกฎาคม 2566
29/07/2566
คําถวายพระพรชัยมงคล เนื่องในโอกาสจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
คําถวายพระพรชัยมงคล เนื่องในโอกาสจัดงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว พลเอก ประยุทธ์ จันทร์โอชา นายกรัฐมนตรี ผู้กราบบังคมทูล วันเสาร์ที่ 29 กรกฎาคม 2566 เวลา 18.50 น.
ขอพระราชทานกราบบังคมทูลทรงทราบฝ่าละอองพระบาท
เนื่องในศุภมงคลวันเฉลิมพระชนมพรรษาของพระบาทสมเด็จพระเจ้าอยู่หัว ได้เวียนมาบรรจบอีกวาระหนึ่ง ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คณะทูตานุทูต ข้าราชการ และพสกนิกรชาวไทยทุกหมู่เหล่า มีความปลื้มปีติเป็นล้นพ้น ที่ใต้ฝ่าละอองพระบาททรงพระกรุณาเสด็จพระราชดําเนินมาในงานสโมสรสันนิบาต ที่รัฐบาลได้จัดขึ้นเพื่อร่วมกันแสดงความจงรักภักดี และสํานึกในพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว ในวันนี้
ปวงข้าพระพุทธเจ้าต่างประจักษ์แจ้งในน้ําพระราชหฤทัยอันเปี่ยมด้วยพระเมตตาและพระราชปณิธานของพระบาทสมเด็จพระเจ้าอยู่หัว ที่ทรงปฏิบัติบําเพ็ญพระราชกรณียกิจนับเป็นอเนกประการ เพื่อสร้างความวัฒนาสถาพรแก่ราชอาณาจักร ทั้งพระราชทานความช่วยเหลือแก่อาณาราษฎรทุกแห่งหน เพื่อขจัดปัดเป่าความทุกข์ร้อน และเกื้อหนุนปวงประชาใต้ร่มพระบรมโพธิสมภารให้ได้พํานักอาศัยด้วยความผาสุกร่มเย็น พระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว และพระเกียรติคุณอันแผ่ไพศาล ได้สถิตอยู่ในดวงใจของพสกนิกรชาวไทยทุกหมู่เหล่า
ในโอกาสอันเป็นมงคลยิ่งนี้ ปวงข้าพระพุทธเจ้าขอพระราชทานพระราชานุญาต ขอตั้งจิตอธิษฐานร่วมกันถวายพระพรชัยมงคล ขออาราธนาคุณพระศรีรัตนตรัย และพลานุภาพแห่งสิ่งศักดิ์สิทธิ์ในสากล อีกทั้ง พระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลประทานพรให้พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ทรงพระเจริญด้วยจตุรพิธพรชัย ทรงพระเกษมสําราญ พระบรมเดชานุภาพและพระบารมีแผ่ไพศาล มีพระราชประสงค์จํานงหมายสิ่งใด ขอจงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทย ตราบจิรัฐิติกาล
ด้วยเกล้าด้วยกระหม่อม
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ประชุมคณะอนุกรรมการตรวจสอบสิทธิในที่ดิน กรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล
วันอังคารที่ 25 กรกฎาคม 2566
25/07/2566
รองปลัดกระทรวงยุติธรรม ประชุมคณะอนุกรรมการตรวจสอบสิทธิในที่ดิน กรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล
รองปลัดกระทรวงยุติธรรม ประชุมคณะอนุกรรมการตรวจสอบสิทธิในที่ดิน กระบวนการครอบครองหรือออกเอกสารสิทธิในที่ดิน กรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล ครั้งที่ ๑/๒๕๖๖
ในวันอังคารที่ ๒๕ กรกฎาคม ๒๕๖๖ เวลา ๑๓.๓๐ น. พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธานการประชุมคณะอนุกรรมการตรวจสอบสิทธิในที่ดิน กระบวนการครอบครองหรือออกเอกสารสิทธิในที่ดิน กรณีปัญหาข้อพิพาทในที่ดินที่เกี่ยวข้องกับชุมชนชาวเล เกาะหลีเป๊ะ จังหวัดสตูล ครั้งที่ ๑/๒๕๖๖ โดยมี ผู้แทนกรมสอบสวนคดีพิเศษ กรมการปกครอง กรมที่ดิน กรมธนารักษ์ กรมทรัพยากรทางทะเลและชายฝั่ง กรมอุทยานแห่งชาติ สัตว์ป่า และพันธุ์พืช สํานักงานพิสูนจ์หลักฐานตํารวจ สํานักงานตํารวจแห่งชาติ กรมแผนที่ทหาร ศูนย์มนุษยวิทยาสิริธร (องค์การมหาชน) และเจ้าหน้าที่ที่เกี่ยวข้อง เข้าร่วมฯ ในการนี้ที่ประชุมได้รับทราบการกําหนดกรอบการทํางาน และการรายงานผลการรังวัดพื้นที่เกาะหลีเป๊ะตามข้อสั่งการ พร้อมกันนี้ได้ร่วมพิจารณา ผู้ประกอบธุรกิจบนเกาะหลีเป๊ะ จํานวน ๗ ราย ยื่นข้อเสนอในการแก้ไขปัญหาข้อพิพาทในที่ดิน เกี่ยวข้องกับ ชุมชนชาวเล เกาะหลีเป๊ะ จังหวัดสตูล และ การกําหนดทิศทางการดําเนินการของคณะอนุกรรมการตรวจสอบสิทธิในที่ดินกระบวนการครอบครองหรือออกเอกสารสิทธิในที่ดินต่อไป
รัฐบาลไทย-ข่าวทำเนียบรัฐบาล-​รมว. เฮ้ง สั่งเข้ม ตรวจสอบคนต่างชาติ ห้วยขวาง แย่งอาชีพคนไทย พบฝ่าฝืนดำเนินคดีเด็ดขาด
วันพฤหัสบดีที่ 27 กรกฎาคม 2566
27/07/2566
​รมว. เฮ้ง สั่งเข้ม ตรวจสอบคนต่างชาติ ห้วยขวาง แย่งอาชีพคนไทย พบฝ่าฝืนดําเนินคดีเด็ดขาด
กรมการจัดหางาน รับข้อสั่งการ รมว.แรงงาน บูรณาการร่วมกับตํารวจตรวจคนเข้าเมือง และสถานีตํารวจนครบาลห้วยขวาง ลงพื้นที่ห้วยขวาง - พระราม 9 ตรวจร้านค้า ร้านอาหารจีนที่จ้างคนต่างชาติทํางานผิดกฎหมาย จากเหตุหนุ่มจีนรีวิวอยู่ไทย เหมือนอยู่บ้าน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า หลังปรากฏข่าวในสื่อสังคมออนไลน์ กรณีมีคนจีนรีวิวเที่ยวประเทศไทย ว่าใช้บริการซุปเปอร์มาเก็ตและร้านอาหารหลายร้านในย่านห้วยขวาง ไม่ต้องพูดภาษาไทย เพราะผู้ให้บริการเป็นคนสัญชาติจีนทั้งหมด จนเกิดการตั้งข้อสังเกตว่าคนจีนที่เข้ามาประกอบธุรกิจดําเนินการอย่างถูกต้องหรือไม่ และเป็นการแย่งงานคนไทยหรือไม่ นั้น ตนรับทราบเรื่องแล้วไม่นิ่งนอนใจ เร่งสั่งการอธิบดีกรมการจัดหางานให้ตรวจสอบการทํางานของแรงงานต่างชาติและสถานประกอบการอย่างเคร่งครัด โดยเฉพาะกลุ่มแรงงานต่างชาติแย่งอาชีพคนไทย เพื่อควบคุมการทํางานของแรงงานต่างชาติในประเทศไทยให้เป็นไปอย่างถูกต้องตามกฎหมาย พร้อมย้ําเตือนให้นายจ้างสถานประกอบการ และแรงงานต่างชาติที่เข้ามาทํางานในประเทศไทยปฏิบัติตามกฎหมายอย่างเคร่งครัด ซึ่งล่าสุดเมื่อวันที่ 26 กรกฎาคม 2566 กรมการจัดหางาน โดยกองทะเบียนจัดหางานกลางและคุ้มครองคนหางาน ได้ลงพื้นที่ตรวจสอบห้างสรรพสินค้าดังย่านพระราม 9 และบริเวณถนนเทียนร่วมมิตร ห้วยขวาง กรุงเทพมหานคร ร่วมกับสํานักงานจัดหางานกรุงเทพมหานครพื้นที่ 10 ตํารวจตรวจคนเข้าเมือง และสถานีตํารวจนครบาลห้วยขวางแล้ว
ด้านนายไพโรจน์ โชติกเสถียร อธิบดีกรมการจัดหางาน เปิดเผยว่า ได้รับข้อสั่งการจากรัฐมนตรีสุชาติ จึงให้เร่งดําเนินการ โดยมอบหมายให้นายสันติ นันตสุวรรณ รองอธิบดีกรมการจัดหางาน นํากําลังเจ้าหน้าที่กองทะเบียนจัดหางานกลางและคุ้มครองคนหางาน ตรวจสอบพื้นที่ดังกล่าวร่วมกับหน่วยงานที่เกี่ยวข้อง จากการตรวจสอบร้านซุปเปอร์มาเก็ตซึ่งตกแต่งคล้ายร้านค้าสัญชาติจีน และร้านอาหารจีนบริเวณดังกล่าว จํานวน 6 แห่ง พบเป็นการจ้างแรงงานไทย จํานวน 170 คน และการจ้างแรงงานต่างชาติ จํานวน 20 คน ประกอบด้วย คนสัญชาติเมียนมา 16 คน คนต่างด้าวไม่มีสถานะทางทะเบียน จํานวน 3 คน คนสัญชาติเกาหลีใต้ จํานวน 1 คน ทั้งหมด มีเอกสารการอนุญาตให้อยู่ในราชอาณาจักรและเอกสารการอนุญาตทํางานถูกต้องตามกฎหมาย โดยขณะทําการตรวจสอบการทํางานของคนต่างชาติบริเวณดังกล่าว พบคนสัญชาติอินเดียกําลังขายโรตี ซึ่งมีความผิดเนื่องจากงานเร่ขายสินค้าเป็นงานที่ห้ามคนต่างด้าวทําโดยเด็ดขาดเพราะสงวนไว้เพื่อโอกาสทางอาชีพของคนไทยเท่านั้น จึงควบคุมตัวเพื่อส่ง สน.ห้วยขวาง ดําเนินคดีในข้อหาเป็นคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ ซึ่งตามพรก.การบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม มีโทษปรับตั้งแต่ 5,000-50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ
ทั้งนี้ หากพบคนต่างชาติลักลอบทํางานโดยผิดกฎหมาย สามารถแจ้งเบาะแสได้ที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02-3541-729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เห็นชอบงบประมาณรายจ่าย ปี 67 พร้อมเร่งเสนอ ก.การคลัง
วันพฤหัสบดีที่ 27 กรกฎาคม 2566
27/07/2566
ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เห็นชอบงบประมาณรายจ่าย ปี 67 พร้อมเร่งเสนอ ก.การคลัง
ปลัดฯ ณัฐพล นั่งหัวโต๊ะประชุมคณะกรรมการบริหารกองทุนพัฒนาเอสเอ็มอีตามแนวประชารัฐ เห็นชอบงบประมาณรายจ่าย ปี 67 พร้อมเร่งเสนอ ก.การคลัง เพื่ออนุมัติให้สินเชื่อแก่เอสเอ็มอีกว่า 3,500 ล้านบาท
วันที่ 25 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ เป็นประธานฯ การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 68/2566 ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom โดยมีนางสาวณัฏฐิญา เนตยสุภา รองปลัดกระทรวงอุตสาหกรรม กรรมการ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และ นายจักรพันธุ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ผู้ช่วยเลขานุการ เข้าร่วมประชุม และมี นายภาสกร ชัยรัตน์ ผู้ตรวจราชการกระทรวงอุตสาหกรรม ในฐานะผู้อํานวยการสํานักงานกองทุนพัฒนาเอสเอ็มอีตามแนวประชารัฐ นําเสนอที่ประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ได้ร่วมกันพิจารณาให้ความเห็นชอบงบประมาณรายจ่าย ประจําปีงบประมาณ พ.ศ. 2567 กองทุนพัฒนาเอสเอ็มอีตามแนวประชารัฐ เพื่อเสนอกระทรวงการคลังอนุมัติ มีเป้าหมายจะสนับสนุนเงินให้สินเชื่อแก่เอสเอ็มอีที่มีศักยภาพกว่า 3,500 ล้านบาท นอกจากนี้ยังมีโครงการสําหรับส่งเสริมและพัฒนาเอสเอ็มอี งบประมาณ 10 ล้านบาท
โดยกองทุนพัฒนาเอสเอ็มอีตามแนวประชารัฐ มีวัตถุประสงค์เพื่อสนับสนุนให้ความช่วยเหลือเงินทุน และเพิ่มช่องทางการเข้าถึงแหล่งเงินทุนให้กับผู้ประกอบการที่มีศักยภาพในการต่อยอดพัฒนาธุรกิจได้อย่างมีประสิทธิภาพและยั่งยืน และเพื่อให้กระบวนการส่งเสริมและพัฒนาของหน่วยงานภาครัฐ เอกชน ที่ได้ดําเนินการพัฒนาธุรกิจ และผู้ประกอบการเกิดผลสัมฤทธิ์ในทางปฏิบัติได้อย่างแท้จริง
รัฐบาลไทย-ข่าวทำเนียบรัฐบาล-​รองปลัดฯ สุรพล นำทีมผู้ตรวจราชการกระทรวงอุตฯ ตรวจเยี่ยม สำนักงานมาตรฐานผลิตภัณฑ์อุตสาหกรรม (สมอ.) ประจำปีงบประมาน พ.ศ.2566 เพื่อติดตามผลการดำเนินงานและแผนประจำปี
วันพฤหัสบดีที่ 3 สิงหาคม 2566
30/07/2566
​รองปลัดฯ สุรพล นําทีมผู้ตรวจราชการกระทรวงอุตฯ ตรวจเยี่ยม สํานักงานมาตรฐานผลิตภัณฑ์อุตสาหกรรม (สมอ.) ประจําปีงบประมาน พ.ศ.2566 เพื่อติดตามผลการดําเนินงานและแผนประจําปี
รองปลัดกระทรวงอุตสาหกรรม สุรพล นําทีมผู้ตรวจราชการกระทรวงอุตฯ ตรวจเยี่ยม สํานักงานมาตรฐานผลิตภัณฑ์อุตสาหกรรม (สมอ.) ประจําปีงบประมาน พ.ศ.2566 เพื่อติดตามผลการดําเนินงานและแผนประจําปี
วันที่ 27 กรกฎาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะหัวหน้ากลุ่มภารกิจด้านส่งเสริมอุตสาหกรรมและผู้ประกอบการ ตรวจเยี่ยมสํานักงานมาตรฐานผลิตภัณฑ์อุตสาหกรรม เพื่อรับทราบกรอบแนวทางการดําเนินงานของ สมอ. โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม เข้าร่วมด้วย โดยมี นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม พร้อมเจ้าหน้าที่ สมอ. ให้การต้อนรับ ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม
ทั้งนี้ สมอ. มีภารกิจที่สําคัญที่อยู่ในความรับผิดชอบหลายประการ เช่น การกําหนดมาตรฐานผลิตภัณฑ์อุตสาหกรรม (มอก.) การอนุญาตให้ทํา/นําเข้า ควบคุมการจําหน่ายผลิตภัณฑ์อุตสาหกรรมที่กําหนดให้เป็นไปตามมาตรฐาน รวมถึงการร่วมกิจกรรมด้านการมาตรฐานกับองค์การระหว่างประเทศ เป็นต้น
รัฐบาลไทย-ข่าวทำเนียบรัฐบาล-ไทย – มาเลเซีย ร่วมผลักดัน “ธุรกิจแฟรนไชส์” ตั้งเป้าปี 68 มีมูลค่าการค้า 1.02 ล้านล้านบาท
วันพฤหัสบดีที่ 3 สิงหาคม 2566
ไทย – มาเลเซีย ร่วมผลักดัน “ธุรกิจแฟรนไชส์” ตั้งเป้าปี 68 มีมูลค่าการค้า 1.02 ล้านล้านบาท
.....
เมื่อช่วงเดือน ก.ค. 66 ที่ผ่านมา กรมเจรจาการค้าระหว่างประเทศร่วมกับกระทรวงการค้าภายในและค่าครองชีพมาเลเซียและคณะ ได้หารือถึงความร่วมมือด้าน “การส่งเสริมธุรกิจแฟรนไชส์” การกํากับดูแลการค้าภายในประเทศให้มีความเป็นธรรม และการฟื้นฟูการค้าชายแดน
.
เนื่องจากทางมาเลเซียมีความสนใจที่จะร่วมมือเพื่อส่งเสริม “ธุรกิจแฟรนไชส์” กับไทย โดยเฉพาะสาขาอาหารและเครื่องดื่มถือเป็นการบุกเบิกประเด็นธุรกิจใหม่ ๆ ร่วมกัน
.
ระยะต่อไป จะมีการวางแผนส่งเสริมให้ผู้ประกอบการแฟรนไชส์เข้าร่วมงานแสดงสินค้าของแต่ละฝ่าย เพื่อสร้างโอกาสขยายพันธมิตรทางการค้า การจับคู่ทางธุรกิจ และการแลกเปลี่ยนข้อมูลเรื่องขั้นตอนและกฎระเบียบเกี่ยวกับธุรกิจแฟรนไชส์
.
ทั้งนี้ มาเลเซียถือเป็น “คู่ค้าอันดับ 1 ของไทยในอาเซียน” โดยในปี 65 มีตัวเลขการค้าชายแดนระหว่างกันอยู่ที่มูลค่า 336,118.41 ล้านบาท เพิ่มขึ้นจากปีก่อนร้อยละ 0.05
.
คาดว่าการค้าทั้งสองฝ่ายจะบรรลุเป้าหมายที่ 30,000 ล้านดอลลาร์สหรัฐ (ประมาณ 1.02 ล้านล้านบาท) ในปี 68 ตามเป้าหมายที่ตั้งไว้
.
อ่านเพิ่มเติม คลิกhttps://www.thaigov.go.th/news/contents/details/70629
#ไทยคู่ฟ้า#สื่อสารรัฐบาลไทย
-------------------